ALLAH «i MAKHLUO 


PER GOR-O-FIKR 
Mufti AHMED KHANPURI db. 


Hadees ke islaahi mazameen urdu mein se iska khulasa 
Hinglish mein karne ki koshish ki hai, Allah is ko kubool 
farmaye aur hum sab ke hag mein naafe banaye. Aameen. 

Admi ko chahiye ke Allah Taala ki jo badi badi 
makhlugat hai, zamin o asman, chand oO suraj, 
arsh o kursi; inke silsile me admi gor karta 
rahe ke Allah Taala ne aisi badi badi 
makhlugat kaise peda farmayi, isse admi ko 
Allah ki qudrat ka andaza ho sakta hai. Isliye 
ke in sari makhlugqat ko Allah taala ne insan ki 
khidmat ke liye musakhkhar - tabe kardiya 
hai, or wo isiliye banayi gayi hai ke insano ki 
Zaruriyate puri kare. Or sath hi sath admi ye 
bhi soche ke ye dunya khatam honewali hai or 
akhirat me jo alag alag pareshaniya pesh 
anewali hai unke bare me bhi admi sochta 
rahe.goya dunya wa akhirat ki tamam chizo ke 
bare me admi sochta rahe or Allah ta ke ahkam 
ko pura karne me ab tak jo kotahiya hoti rahi 
hai unko bhi sochta rahe or sath hi sath in 
ahkam per amal karne ke liye nafs ko ubharta 
bhi rahe, or in ahkam ko pura karne me 
mazbuti se jama rahe, ye bab isi maksad ke 
liye hai. 

SIRF EK BAAT KI NASIHAT KARTA HU 

Allah taala ne qurane pak me jaga jaga per 
insano ko gor o fikar ki dawat di, goya insan 
ko sochne samzne ki salahiyat ko istemal karte 
hue gor karte rehna chahiye ke Allah taala ne 
ye azim makhlugqat banayi hai, or fir soche ke 
in sari makhlugat ka maksad kya hai? 

Allah taala ne Nabie Karim## ko irshad 
farmaya... aap in logo ko keh dijiye ke me 
tumko ek baat ki nasihat or takid karta hu ke 
tum allah taala ke samne ek-ek do-do karke 
khade ho jao... yani Allah taala ke samne 
tanhai me khade reh ker gor karo ke Allah 
taala ne ek nabi ko tumhari hidayat ke waste 
bheja or fir tumhe apne hukmo per amal karne 
ke liye qabul kar liya. 


BADI NISHANIYA HAI 

Bari taala ka dusra irshad naqal farmaya... 
asmano or zamino ki pedayish me or rat o din 
ke aane or jane me agalwalo ke liye badi 
nishaniya hai... Qurane pak ne aqalmand kin 
logo ko batlaya?.. jo Allah taala ko yad karte 
hai khade khade or bethe bethe or lete lete, 
yani jo log har waqt Allah ki yad me mashgul 
rehte hai unhi ko qurane pak ne agalmand 
batlaya hai. 

Hagigqat to yahi hai ke jo admi apni zindagi ke 
aham maqsad ko sahi tarike se hasil karle 
wahi aqalmand samza jayega. Allah taala ki di 
hui zindagi ko jo log barbad kardete hai or 

maqsade zindagi ko samne nahi rakhte, unko 
kon aqalmand kahega?... or wo zamin 0 asman 
ki pedayish me gor o fikar karte hai.. or jab 
unke samne allah ki badi badi makhlugat ki 
azmat aati hai to pukar uthte hai... Ae hamare 
rab! tune ye sari makhlug ese hi bekar peda 
nahi farmayi teri zaat har aeib se pak hai, bas 
hamko jahannam ke azab se bacha... matlab ye 
hai ke in makhlugat me gor o fikar ke natije 
mein unko Allah taala ki yaad taza hoti hai, or 
Allah taala ki taraf unka dhyan jata hai. 


GOR O FIKR KA TARIQA 

Ye log unki taraf nahi dekhte ke Allah taala ne 
usko kaise peda kiya? Uske sar or badan ke 
hisso ko dekho ke kaisi azim makhluq hai! 
lekin insan ke liye Allah taala ne_ isko 
musakhkhar or tabe bana diya ke wo insano ka 
boz uthata hai... or asman ki taraf nahi dekhte 
ke kaise uthaya gaya? uske liye koi sutun 
nahi... or pahado ko nahi dekhte ke wo zamin 
per kaise bichhaye gaye? Yani zamin per 
khade kardiye gaye, or istarah Allah taala ne 
zamin ko harkat se mahfuz Kar diya... or zamin 
ko Allah taala ne kaise felaya?... aap logo ko 
nasihat karte rahiye, aap ka kam hi Allah ki 
taraf se nasihat karna hal. 


YE INSAF KA TARIQA NAHI 
Aadmi in sari chizo ko sochker ye samazne ki 
koshish kare ke Allah taala ne in _ sari 

makhlugat ko insan ki khidmat or zarurat ke 
waste peda kiya hal, or insan ko apni ibadat ke 
liye peda kiya hai. 

Farsi Sher Tarjuma: Ye badal, hawa, suraj o 
chand, sab kam me lage hue hai, or Allah taala 
ne in sab ko khidmat ke andar lagaya hai, 
isliye ke aap apni rozi or roti hasil kar ke use 
gaflat se na khaye, Allah taala ki ye sari 
makhlug hamare kam me or hamari khidmat 
me lagi hui hai. 


nahi ke tum Allah taala ki farmabardari na 
karo, jabke allah taala ne ye sari makhlugat ko 
tumhari farmabardari ke liye mugarrar kar 
diya, musakhkhar o tabe bana diya, or tumko 
apni farmabari ke liye peda kiya hai, ab tumhe 
apni duty puri karni hai, or apna fariza anjam 
dena hai. 

